08. 02.2013.
Кудайдыҥ бичиктери
Ак jаҥ –Алтайга
Алтай jаҥ-албатыга 
Айтыру келип jат
Jердиҥ ÿстÿнде
Ак Jаҥ турар
Алтай jаҥ болор
Албатылар
Алтайына бажырар
Jерине тайанар
Баштанар
Аржан-кутуктар
Тынданар
Тазыл-тамылар
Тирилер
Öзÿм-öлöҥдöр
Оҥдонор
Ончо тындулар
Орныгар
Jер-Эне
Jаранар
Ол тушта
Jерге
Кудай келер
Эки сабарыла
Башка тийгизип айдар:
«Баш болзын
Албатыда
Jÿрÿм болзын
Jер-Энеде 
Амыр болзын»
Алтын кемеге  отурып
Айланып  jÿре берер
Кудай
Jердеҥ 
Jаан ийде алынып
Jаранып öзöр
Jÿрÿм
Jерде
Jажын болор
Кудайдыҥ алкыжыла
Баш болзын деп айдыжыла
Башту ла Учту
Ак ла Ару
Болор
Jажына
Jажына
Jажына
Бош болзын Божогон
Баш болзын баш болзын